cyanic-selkie/wikianc huggingface dataset:
קליקסופטוור טכנולוגיות
היסטוריה
החברה הוקמה בשנת 1996 על ידי פרופ' משה בן בסט. בן בסט פעל בתחום זה משנת 1979 בחברה בשם IET–Intelligent Electronics, ששינתה שמה ל-ClickService Software. החברה התבססה על ניסיונו של פרופ' בן בסט כיועץ, פעילות שבה עסק בנוסף לפעילותו האקדמית באוניברסיטת תל אביב, באוניברסיטת דרום קליפורניה ובאוניברסיטת קליפורניה בלוס אנג'לס (UCLA). בשנת 2000 החלו ניירות הערך של החברה להיסחר בבורסת נאסד"ק. בשנת 2003 נבחרה החברה לספק פתרונות אופטימיזציה של שרשרת השירות לחברת דויטשה טלקום. באולימפיאדת בייג'ינג עסקה החברה בתיאום פעילותם של מאות טכנאים.
בשנת 2012 החל החברה להפיץ אפליקציות לשימושם של עובדי שטח. האפליקציות משמשות להזנת נתונים, ניווט, שיתוף פעולה בין עובדים, דיווח נוכחות ועוד.
באפריל 2015 נמכרה החברה לקרן פרנסיסקו פרטנרס, תמורת יותר 438 מיליון דולר. בעלי המניות הגדולים בחברה טרם מכירתה היו משה ועידית בן בסט (כ-13%) וכן קרן פידליטי, ניקולאס פיירוול, וג'ורג' סורוס.
התנועה לחופש ממכוניות
יתרונות וחסרונות
היתרונות העיקריים של החופש ממכוניות: החסרון העיקרי:
אנגרי בירדס מלחמת הכוכבים
המשחק
המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון. המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני. למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם. שחקנים יכולים לשחק שוב שלבים שכבר הושלמו עם היכולות המשודרגות.
נתן בן יצחק הבבלי
ביוגרפיה
אין לנו מקורות חיצונים עליו כלל, וכל המידע שיש בידינו מגיע מחיבורו.
חיבוריו
מכיוון שרבי נתן בר יחיאל מרומי, מחבר ספר הערוך, מצוטט בספר יוחסין כ"נתן הבבלי מנרבון", נתן בן יצחק הכהן הבבלי זוהה על ידי צבי גרץ בטעות כמי שחיבר את ספר הערוך, גרץ אפילו הרחיק לכת וזיהה את נתן בן יצחק עם הרביעי מבין ארבעת השבויים שנתפסו על ידי אבן רומאיס (ראו חושיאל בן אלחנן), בהנחה שהתיישב לאחר השבי בנרבון.
רודולף בורכארט
חייו
המלחין פאול פרנקנבורגר כתב אורטוריה על פי "ספר יורם" של בורכארט. היצירה נכתבה בשנים 1933-1932, לפני שהמלחין עזב את גרמניה ועלה לארץ ישראל ושינה את שמו לפאול בן-חיים. היא נשכחה במשך שנים רבות ובוצעה לראשונה במלואה רק ב-8 בנובמבר 2008 במינכן ושוב, באותו הרכב, בישראל, ב-3 באפריל 2012.
Catch 22
Catch 22 (בעברית: מלכוד 22) הוא סינגל שהוקלט על ידי הזמר האוסטרלית אילי, ביחד עם הזמרת-יוצרת הבריטית אן-מארי, מתוך אלבום האולפן של אילי, Two Degrees. השיר יצא לאור ב-16 באוקטובר 2016, על ידי חברת התקליטים האחים וורנר, כסינגל השני מתוך האלבום.
טקומסה
ילדות
בשנת 1774 נהרג אביו בקרב מול מיליציה של מתיישבים לבנים מווירג'יניה, שהפרו את ההסכם שהיה להם עם השוני והמינגו. על פי האגדה באותה עת גמלה ההחלטה בלבו להיות לוחם כמו אביו.
מלחמת העצמאות האמריקנית
במסגרת חוזה פריז, וויתרו הבריטים על שליטתם במושבות האמריקניות, אך בפועל המשיכו לתמוך באינדיאנים של צפון אמריקה כדי שיילחמו באמריקנים. בשנת 1785 פרצה מלחמה שזכתה לכינוי "מלחמת המערב האינדיאנית", במסגרתה התאחדו שבטים רבים באזור הטריטוריה הצפון-מערבית נגד האמריקנים. לקראת סוף המלחמה, הפך טקומסה ללוחם ולקח חלק פעיל במלחמה יחד עם אחיו הגדול. במהלך המלחמה נהרג אחיו, וטקומסה קיבל פיקוד על לוחמי השוני שלחמו במסגרת הקואליציה האינדיאנית. בשנת 1795 הסכימו מרבית מנהיגי השבטים לחתום על "אמנת גרינוויל", במסגרתה וויתרו האינדיאנים על מרבית אדמותיהם תמורת מוצרים בשווי 20,000 דולר. טקומסה ראה הסכם זה כהשפלה, וסירב לחתום עליו בשם השוני.
המתיחות עם האמריקנים
באוגוסט 1810 הוביל טקומסה 400 לוחמים אל העיר שבה נמצא ביתו של הריסון, במטרה לאיים עליו. התושבים בעיר נבהלו, והמצב הפך למסוכן כאשר הריסון דחה בבוז את דרישותיו של טקומסה. הוא הצהיר שהשבטים החיים באדמות שנרכשו מעוניינים לחיות בשלום עם ארצות הברית, וכי התערבותו של טקומסה אינה רצויה בידיהם. טקומסה התרגז מאוד מהתשובה, ונשא נאום מתלהם במהלכו הצהיר בין היתר:
מלחמת טקומסה
טקומסה נסע דרומה במטרה לנסות לגייס עוד אומות לחזון הגדול שלו. את הכוח הוא הפקיד בידי אחיו, שביטל את האיסור הדתי על נשק מערבי, והחל לרכוש אותו בכמויות גדולות מידי הבריטים בקנדה. טקומסה הורה לו לא לנקוט בשום פעולה לפני שובו. אולם הריסון החליט לנצל את ההזדמנות ששני האחים פועלים בנפרד, כדי לנסת לשים קץ לקונפדרציה האינדיאנית אחת ולתמיד. הריסון הגיע סמוך לטיפקאנו ב-6 בנובמבר 1811, עם 1,000 חיילים, ונפגש עם נציג של טנסקאווטאווה שהציע שביתת נשק זמנית עד למשא ומתן שיתקיים למחרת. הריסון הסכים, וחנה בסמוך.
חורבת צלית
חורבת צלית (ח'רבת א-צלנתה) היא אתר ארכאולוגי השוכן במורדות הר חברון, צמוד לנחל אשתמוע וכ-1.5 ק"מ מדרום מזרח ליישוב מיתר.
אני לא אשמה
וידאו קליפ
נכון ליוני 2022 עומד מונה הצפיות של הקליפ על למעלה מ-1.1 מיליון צפיות.
RS-25
ה-RS-25 שידוע גם בשם "המנוע הראשי של מעבורת החלל" (SSME), הוא מנוע רקטי ששימש במעבורות החלל האמריקאיות וגרסאות ה-RS-25D וה-RS-25E אמורות להיות בשימוש גם ב-SLS כשפיתוחן יושלם. לאחר אסונות מעבורות החלל צ'לנג'ר וקולומביה עבר המנוע מספר שדרוגים ונקרא RS-25D. ב-SLS בגרסאות ה-SLS השונות יש בין 3-5 מנועי RS-25.
טורטית
היסטוריה
המוצר הושק על ידי עלית בשנת 1975. באותה עת שווק שוקולד חלב ממולא בקרם בטעם רום תחת שם המותג "ג'מייקה". באותו קרם נעשה שימוש גם בופל המצופה, שמו של החטיף נקרא טורטית משום שהוא מזכיר במבנהו עוגת שכבות מסוג טורט. במהלך השנים שיווקה עלית מהדורות מיוחדות של החטיף כגון טוררררטית, חטיף ארוך בשליש מן האריזה הרגילה, טורטית עם שוקולד לבן, שוקולד פרה בטעם טורטית, משקה חלב בטעם טורטית, רולדה טורטית, מיני רולדה אישית עם קרם טורטית, גלידה בטעם טורטית, מילקי בטעם טורטית, ובראוניז טורטית.
ב-2017, בעת שביתת רעב שהנהיג מרואן ברגותי בין האסירים הביטחוניים בבתי הסוהר בישראל, פורסם כי אנשי שב"ס הטמינו עוגיות, מלח וחטיף טורטית, כדי לפתתו לשבור את שביתת הרעב. לאחר מכן פורסם סרטון שבו ברגותי שובר את צומו.
גיל-עד נועם
חיים אישיים
נשוי לקרן ולהם שלושה ילדים. מתגורר במודיעין.
המועמד (סרט, 1972)
המועמד (באנגלית: The Candidate) הוא סרט קולנוע אמריקאי משנת 1972 בבימויו של סידני פולאק, עם רוברט רדפורד ופיטר בויל בתפקידים הראשיים.
אנתיאה בל
עבודה ספרותית
ב־1969 החלה לתרגם את סדרת הקומיקס הצרפתית אסטריקס. תרגום זה ידוע כתרגום מדויק ומתאים לקהל האנגלי. אנתיאה שינתה את שמו של הכלב של אובליקס מאידפיקס לדוקמטיקס, והמכשף הפך מפנורמיקס לגטאפיקס. תרגום זה ידוע גם בזכות התרגום השנון של הרבה מהבדיחות שנכללו בקומיקס, דבר שהפך אותן להולמות והומוריסטיות גם לקהל האנגלי.
ג'נה אייקו
בהמשך הקריירה, שלה חברה אייקו לצד ביג שון והשניים הוציאו יחד את האלבום "Twenty88", שהפך לאחד מאלבומי ה-R&B המצליחים ביותר בשנת 2016, על פי מגזין הבילבורד. אלבומה השני "Trip", יצא לאור בשנת 2017 ונמכר בלמעלה מחצי מיליון עותקים בארצות הברית. את ההצלחה הגדולה ביותר קיבלה אייקו בשנת 2020, כאשר הוציאה את האלבום Chilombo, שנמכר בלמעלה מ-152,000 עותקים בשבוע בכורתו בארצות הברית, וקיבל את תואר הזהב על ידי איגוד תעשיית ההקלטות האמריקאי.
אופירה אילון
ביוגרפיה
כתבה טורים אישיים רבים בתחומי כלכלה ירוקה, תרבות הצריכה וקיימות באתרים: כלכליסט,ynet TheMarker, במגזין "גלובס", במגזין "העין השביעית", ובמגזין "האגודה הישראלית לאקולוגיה ולמדעי הסביבה".
מחקרים
שותפה במחקר מטעם אוניברסיטת חיפה - "כדאיות כלכלית של יישום בניה ירוקה בבתי ספר" - מחקרי מדען ראשי,(עברית).
רודולף אלכסנדר שרדר
שרדר חבר אל הוגו פון הופמנסתאל ואל רודולף בורכארט בהקמת תנועה רוחנית, שכונתה בראשיתה "המהפכה השמרנית", השם שנתן תומאס מאן לניתוח דרכו של פרידריך ניטשה. השלושה חתרו לגיבוש אחדותה הרוחנית של האומה הגרמנית. הם גרסו, שתנאי מוקדם לגיבוש מהות רוחנית אינדיבידואלית, שמופת לה ראה הופמנסתאל בצרפת הוא שתמצא תחילה את ביטויה היצירה ספרותית.
טרנסוואל (פרובינציה)
פרובינציית טרנסוואל (באנגלית: Province of the Transvaal, באפריקאנס: Provinsie Transvaal) הייתה אחת מארבע פרובינציות דרום אפריקה בין השנים 1910–1994, תחת איחוד דרום אפריקה ורפובליקת דרום אפריקה. לקראת שלהי שנות קיומה של הפרובינציה, הוקמו בתחומה שישה בנטוסטנים: בופוטאצוואנה, ונדה, גאזאנקולו, לבווה, קאנגוואנה וקוואנדבלה.
כיום בשטחה של פרובינציית טרנסוואל מתקיימות הפרובינציות המודרניות לימפופו, מפומלנגה, חאוטנג והצפון-מערבית.
יחסי שווייץ–תאילנד
היסטוריה
בין הקונפדרציה השווייצרית לבין ממלכת תאילנד מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הקונפדרציה השווייצרית לבין ממלכת תאילנד הם יחסים דיפלומטיים חמים, גם ברמה הפוליטית וגם ברמה האזרחית.
חוף הנסיכה מרתה
החוף שוכן בין קו אורך 05 ° E לבין השפך של קרחון סטאנקומב-וילס בקו אורך 0 20 ° W.
נובאר פאשא
במצרים
נובאר ייצג את ממשלת מצרים במשא ומתן לביטול ההוראות שבמחלוקת. הוא גם סייע בהקמת מערכת של בתי משפט מעורבים (שהחלה בשנת 1875) לדיון בתיקים משפטיים אשר כללו מצרים ואירופאים. הוא הציע כי בתי המשפט יאוישו עם שופטים מצרים וזרים, אשר ינהל גוף חוק המבוסס על החוק הצרפתי ויורכב על ידי ועדה בינלאומית.
אלמאז אלרוסה מירני
היסטוריה
מועדון כדורגל אולמות נוסד בשנת 1992. עד מהרה הוא הפך לאחד המועדונים החזקים ברוסיה ובשנת 2000 זכה בפעם הראשונה באליפות רוסיה.
בשנת 2004 הכריזה אלמאז-אלרוסה על הפיכתה למועדון קטרגל והגישה בקשה להתמודד בליגת המשנה, תוך שהיא ממשיכה לשחק באליפות הכדורגל אולמות. המשחק בשתי חזיתות הוביל לתוצאות גרועות והמועדון החליט להתמקד בכדורגל אולמות.
מיקרוסופט אופיס 2019
תכונות חדשות
עבור משתמשי מקינטוש, יתווספו מצב מיקוד ב-Word ומפות ל-Excel. מעברים חדשים, תמיכה בפורמט SVG וייצוא לווידאו באיכות 4K יתווספו ל-PowerPoint.
אמריקן גותיק, וושינגטון די. סי.
היסטוריה
בשלב מאוחר יותר בקריירה שלו, אמר פארקס על צילום זה כי היה מוגזם ולא היה עדין דיו. פרשנים סברו שהצילום שאב את עוצמתו מאופיו המתנצח ומהדואליות הארוזה בו, המציגה מצד אחד קורבן ומצד שני שורדת, ועל כן הוא הותיר את חותמו על קהל רחב הרבה יותר לעומת שאר הצילומים של ווטסון. הקומפוזיציה הדומה לזו שבציור "אמריקן גותיק" של גרנט ווד, המתבטאת בחיקוי ההעמדה של הגבר בתצלום, האוחז בקלשון – בדומה לווטסון האוחזת במטאטא, משמשת כאמצעי ויזואלי הנועד להאיר באור דרמטי את קיומה של אפליה גזעית בחברה דמוקרטית כביכול, החברה האמריקאית שאותה ציורו של ווד מתיימר כביכול לייצג, לפי פרשנות מקובלת. פרשנות אחרת רואה בתצלום ככזה הבא להדגיש את החשיבות והמסירות של מעמד העובדים השחורים העירוני, לאור הגזענות שהם חוו לעיתים קרובות במקום עבודתם; זאת לצילו של הציור "אמריקן גותיק" של ווד, שמהווה דמות לערכי העבודה הקשה והמסירות האמריקאית, לפי פרשנות מקובלת של הציור מאז תקופת השפל הגדול.
K.O. (אלבום)
(בעברית: נוֹקְאָאוּט או מכת מחץ) הוא אלבום האולפן השישי של הזמרת-יוצרת הלטינית דנה פאולה. האלבום יצא לאור ב-14 בינואר 2020, על ידי חברת התקליטים יוניברסל מיוזיק מקסיקו. מתוך האלבום יצאו שמונה סינגלים.
פסיכולוגיה אבולוציונית של הדת
דת כאמצעי הסתגלות
ריצ'רד סוסיס חקר בנוסף 200 קומונות אוטופיות בארצות הברית של המאה ה-19, הן דתיות והן חילוניות (בעיקר סוציאליסטיות). 39% מהקהילות הדתיות עדיין פעלו 20 שנה לאחר הקמתן, בעוד שרק 6% מהקומונות החילוניות היו פעילות. סוסיס מצטט את האנתרופולוג בטענה שטקסי פולחן וחוקים הם יעילים יותר כשהם מקודשים. הפסיכולוג החברתי ג'ונתן היידט מצטט את מחקרו של סוסיס בספרו "The Righteous Mind" (בתרגום חופשי: "הנפש הצודקת") משנת 2012 כעדות הטובה ביותר לכך שדת היא פתרון לבעיית הטרמפיסט, בכך שהיא מאפשרת שיתוף פעולה ללא תלות בקרבה משפחתית. חוקר רנדולף מ' נס  והביולוגית התאורטית מרי ג'יין ווסט-אברהרד  טענו מנגד שמכיוון שבני אדם עם נטיות אלטרואיסטיות מועדפים כשותפים חברתיים, הם מקבלים מעמד גבוה על-ידי תהליך של ברירה קבוצתית. נס טוען בנוסף שהברירה החברתית אפשרה לבני אדם, כמין, להיות משתפי פעולה בצורה יוצאת דופן ועל-ידי כך להיות מסוגלים ליצור תרבות.
מחקרים שמראים קשר ישיר בין תרגול טקסים דתיים לבריאות ואריכות ימים שנויים יותר במחלוקת. הרולד ג'י קניג והארווי ג'יי כהן סיכמו והעריכו את התוצאות של 100 מחקרים מבוססי ראיות שבחנו באופן שיטתי את הקשר בין דת לרווחת האדם, ומצאו ש-79% מהם הראו השפעה חיובית. מחקר נוסף הראה כי אמונה באלוהים ותחושת רוחניות חזקה נמצאו בהתאמה עם עומס ויראלי נמוך יותר ושיפור רמות תאי החיסון בחולי HIV. ריצ'רד פ. סלואן מאוניברסיטת קולומביה, לעומת זאת, טען כי "אין ראיות משכנעות שיש קשר בין אמונה דתית לבריאות". ביקורת על תופעות פלצבו כאלה, כמו גם על היתרון של הדת כמעניקה תחושת משמעות, היא שנראה סביר להניח שגם מנגנונים פחות מורכבים מהתנהגות דתית יכולים להשיג מטרות אלה.
סטלה בואן
ביוגרפיה
אף על פי שבואן המשיכה לצייר היא לא הרוויחה מספיק מציור כדי להסתדר ובמשך שנים רבות השלימה את הכנסותיה על ידי כתיבת טור ביקורת על אמנות בעיתון. בגלל מערכת היחסים שלה עם פורד מדוקס פורד היא קיבלה מראש את כתיבת הביוגרפיה שלו ספר שזכה לביקורות נלהבות.
הקטור סקארונה
ביוגרפיה
לאחר שפרש מקריירת משחק, היה סקארונה למאמן. הוא היה המאמן השני של מיונאריוס ואימן גם את ריאל מדריד ואת נסיונל, קבוצה בה שיחק את רוב קריירת המשחק שלו.
פולביו קולובאטי
נבחרת איטליה
קולובאטי, ששיחק לאורך כל הקריירה הבינלאומית תחת אנצו ביארזוט, נכלל במשך שבע שנים בסגל נבחרת איטליה, רשם 50 הופעות בהן כבש שלושה שערים.
אוניברסיטת קייב
אוניברסיטת קייב (באוקראינית: Київський національний університет імені Тараса Шевченка; האוניברסיטה הלאומית ע"ש טאראס שבצ'נקו) היא אוניברסיטה קלאסית בעיר קייב שבאוקראינה. האוניברסיטה, שנוסדה בשנת 1834, נחשבת לטובה במדינה. היא כוללת 15 פקולטות, 7 מכוני מחקר, גן בוטני, מוזיאון זואולוגי, מצפה כוכבים ועוד. באוניברסיטה לומדים כ-25 אלף סטודנטים.
היסטוריה
לפני תחילת מלחמת העולם השנייה הייתה האוניברסיטה השלישית בגודלה בברית המועצות. במלחמה היא פונתה תחילה לחרקוב, ואחר כך לאסיה המרכזית. חודשיים לאחר שחרור קייב מהכיבוש הנאצי חידשה האוניברסיטה את פעילותה. בשנת 1949 היא כללה 12 פקולטות.
אור כשדים (להקה)
היסטוריה
האלבום "אחד מול אחד" הוקלט בהופעה חיה ללא קהל בשנת 1991 וכלל את השירים "מת הבית", "אחד מול אחד" ו"הנשמות הטובות".
בסוף שנת 1992 הפסיקה הלהקה את פעילותה וחזרה רק בשנת 2009 במסגרת מופע לזכרו של מתופף הלהקה ז'אן ז'אק גולדברג כשאת גולדברג מחליף המתופף ניר מנצור.
ג'יפ גלדיאטור
ג'יפ גלדיאטור (באנגלית: Jeep Gladiator קרוי גם: "Jeep Pickup ", או "J-series") הוא טנדר מסדרת "Jeep SJ" אשר יוצר בין השנים 1962–1988 בארצות הברית.
גקהאן זאן
נבחרת טורקיה
זאן נחשב לשחקן מפתח במוקדמות יורו 2008, כאשר שותף בשבעה משחקים על ידי המאמן דאז, פתיח טרים. זאן הופיע בשני משחקי העפלה למונדיאל 2010.
ריינהולד מיטרלהנר
שר בממשלה וסגן קנצלר
בעקבות הבחירות לפרלמנט בשנת 2008 התמנה מיטרלהנר ב-2 בדצמבר 2008 לשר פדרלי לכלכלה ולענייני משפחה ונוער בממשלת הקואליציה בראשות הקנצלר ורנר פיימן, איש המפלגה הסוציאליסטית. כמן כן הוא התמנה לסגן יושב ראש הסוכנות האוסטרית לאנרגיה. בשנת 2013 הפך לשר הכלכלה, המדע והמחקר.
באפריל 2011 היה מיטרלהנר אחד המועמדים המובילים לרשת את יוזף פרל (Pröll) בתפקיד יושב ראש מפלגת העם. בסופו של דבר כיהן בשנים 2014-2011 כסגן יו"ר המפלגה, ובספטמבר 2014 ירש את תפקיד היושב ראש של מפלגת העם ואת תפקיד סגן הקנצלר הפדרלי מידי מיכאל שפינדלגר. הוא ויתר לעומת זאת על משרד האוצר שהוחזק עד אז גם כן על ידי שפינדלגר.
לוטיקה סארקאר
קריירה
ב-1980, הייתה סארקאר לחברה-מייסדת של המרכז ללימודי התפתחות נשים (CWDS) בדלהי, שנוסד על ידי וינה מזומדאר, ואשר היה למוסד בעל השפעה על התפתחות התחום של לימודי נשים בהודו. במהלך שנות השמונים והתשעים, היא לימדה משפט פלילי במכון למשפט הודי בדלהי. היא גם הייתה אחת המייסדות של האגודה ההודית ללימודי נשים, שהוקמה ב-1982.
ביי ביי
רקע וכתיבה
"ביי ביי" נכתב והולחן על ידי דיקלה, יפתח שחף ואוריאל וינברגר והופק על ידי יעקב למאי.
פנלופה קית'
עבודות נוספות
ב-2009 הגישה את התוכנית הדוקומנטרית "Penelope Keith and the Fast Lady" אודות דורותי לוויט Dorothy Levitt, נהגת חלוצה מהתקופה האדוארדית. ב-2011 הגישה תוכנית דוקומנטרית בשם "The Manor Reborn".
חיים אישיים
ב-1978 התחתנה קית' עם רודני טימסון שהיה שוטר. הם הכירו כשהוא היה בתפקיד בתיאטרון צ'יצ'סטר והיא הופיעה שם. טימסון, שהוא צעיר ממנה בארבע שנים, היה נשוי פעמיים לפני כן. בני הזוג אימצו שני ילדים.
קית' וטימסון חיים במילפורד שבמחוז סארי. מ-1990 היא נשיאת קרן הצדקה של השחקנים, תפקיד שקיבלה אחרי מותו של לורנס אוליבייה. היא גם נשיאה של קרן הנאמנות הלאומית בדרום מערב סארי.
מדינת אורנג' החופשית (פרובינציה)
כיום בשטחה של פרובינציית מדינת אורנג' החופשית מתקיימת הפרובינציה המודרנית המדינה החופשית.
אלכס חזנוב
ביוגרפיה
בשנת 2012 סיים במקום השמיני באליפות אירופה לנוער שנערכה בסלובקיה. בשנים 2013 ו-2014 זכה במדליות ארד באליפויות אירופה לנוער בענף הבולדרינג שנערכו בצרפת. בשיאו דורג במקום השלישי בעולם לגילאי נוער. בשנים 2015 ו-2018 זכה באליפות ישראל בטיפוס בענף הבולדרינג.
הישגים בולטים
נכון לאוגוסט 2020:
פיוס העשירי
יחסו לתנועה הציונות
לאחר הביקור הרצל כתב ביומנו:
יהדות הרי האטלס
ימי הביניים
רדיפות שושלת אל-מוואחידון לא פסחו על אזור דרעא, ושמו סוף לתקופת הפריחה הכלכלית בחורבן קשה. שיר שנמצא בגניזת קהיר מקונן על חורבנן של קהילות צפון אפריקה וספרד תחת שלטונם של אל-מוואחידון ומקדיש שורות רבות לקהילת דרעא. השיר מתאר כיצד שושלת אל-מוואחידון ניסתה תחילה לשכנע את היהודים להמיר את דתם לאסלאם, אך לאחר שסירבו לכך הם נקבצו והוצאו להורג. השיר כולל דברי שבח לקהילת דרעא ואבל רב על חורבנה.
המאה ה-20
החל משנות ה-30 של המאה ה-20, נפתחו בתי ספר מודרניים של ממשלת צרפת וכי"ח בקרב קהילות היהודיות באזור הרי האטלס, וגרמו למעבר מחינוך יהודי-מסורתי לחינוך צרפתי-מודרני עבור חלק ניכר מהילדים היהודים באזור. בתי הספר התקבלו בחשש התחלתי מצד הקהילות המקומיות, מפני האופי החילוני שלהם, אך עד מהרה חששות אלה שככו ועל פי רוב הקהילות אמצו את בתי הספר בהתלהבות רבה.
יעקוב חנא
מחקריו
עם חזרתו לארץ ופתיחת מעבדתו בשנת 2011, הוא המשיך למקד את מחקריו בתחום תכנות מחדש של תאים בוגרים לתאי גזע מושרים. בשנת 2011, חנא ומספר חוקרים אחרים גילו שאנזים בשם UTX מופעל כל פעם שמתחיל תהליך יצירת תאי הגזע, והוא עוזר להחזיר תאים למצבם הראשוני. בנוסף, לאחר שהונדסו עכברים ללא היכולת לייצור האנזים UTX, החוקרים גילו שהעכברים עקרים. ממצא זה מצביע על כך שהאנזים משחק תפקיד משמעותי בתהליך יצירת תאי המין, שדומה מאוד לתהליך יצירת תאי הגזע המושרים.
נשיא בית המשפט העליון של הממלכה המאוחדת
הנשיא הנוכחי של בית המשפט העליון של הממלכה המאוחדת הוא הברון רוברט ריד.
קורפוס הפאנצר ה-39 (ורמאכט)
קורפוס הפאנצר ה-39 (בגרמנית: XXXIX. Panzerkorps) היה קורפוס שריון של הורמאכט במהלך מלחמת העולם השנייה.
הקמת הקורפוס
הקורפוס הוקם ב-1 בפברואר 1940 בשם "הקורפוס ה-39", והועמד תחת פיקוד גאורג-הנס ריינהרדט, ופעילותו המבצעית הראשונה הייתה במסגרת קבוצת ארמיות A במערכה על צרפת ועל ארצות השפלה.
מבצע ברברוסה
בתחילת מבצע ברברוסה היה הקורפוס חלק מארמיית הפאנצר השלישית בפיקוד הרמן הות, והשתתף בקרב סמולנסק. ב-16 באוגוסט 1941 הועבר הקורפוס לסייע בכיבוש לנינגרד תחת פיקוד ארמיית הפאנצר הרביעית. ב-11 בנובמבר 1941 מונה הנס-יירגן פון ארנים למפקד הקורפוס, שהיה חלק מהארמייה ה-16 במסגרת קבוצת ארמיות צפון.
נ.ק צליה
היסטוריה
המועדון הוקם בשנת 1919 בשם סלובנסקי ספורט קלאב צליה (S.S.K Celje). זמן קצר לאחר מלחמת העולם השנייה, בשנת 1946, אוחד המועדון עם המועדון ספורטונו דרוסטובו אולימפ ושינה את שמו למועדון כדורגל (נוגומטני קלאב) קלאדיבר (NK Kladivar). בשנת 1964 זכה המועדון באליפות ובגביע הליגה הרפובליקנית הסלובנית והעפיל לליגה הפדרלית השנייה-מערב של יוגוסלביה, שם שיחק שתי עונות וירד חזרה לליגה הרפובליקנית.
אצטדיון
במשך רוב שנותיו המוקדמות, שיחק המועדון באצטדיון גלז'יה ב-1967 אוחד המועדון עם המועדון של ז'לזניצר ועבר לשחק לסירוגין באצטדיון סקלנה קלט. אצטדיון גלז'יה נהרס בשנת 1983 והמועדון עבר לצמיתות לסקלנה קלט. מכיוון שהאצטדיון לא עמד בקריטריונים של אצטדיון של אופ"א, החליטו אנשי המועדון לבנות אצטדיון חדש ובשנת 2003 נבנה היציע הראשון של אצטדיון ארנה פטרול החדש. הקיבולת באותה תקופה הייתה 3,600 מושבים מקורים. לאחר 2003 נבנו שלושה יציעים נוספים וכאשר האחרון נפתח בשנת 2008, הושלם האצטדיון. הקיבולת הנוכחית של האצטדיון היא 13,059 מושבים מהם כ-50% מקורים. ביולי 2017, שמו של האצטדיון שונה לאצטדיון זדז'לה.
כל הפרפרים
כל הפרפרים הוא סינגל שהוקלט על ידי הזמרת-יוצרת הישראלית דיקלה. השיר יצא לאור ב-4 באוקטובר 2021, על ידי חברת התקליטים הליקון כסינגל שלא מתוך אלבום. הוא נכתב על ידי דיקלה והופק על ידה ביחד עם אלירן אביטל. "כל הפרפרים" הוא שירה השלישי של דיקלה שיצא לאור בשנת 2021, לאחר "ביי ביי".
האווי הוקינס
ביוגרפיה
הוקינס נולד בסן פרנסיסקו שבקליפורניה וגדל בסן מטאו, פרוור של העיר. בשכונה המעורבת שבה התגורר חיו מהגרים מדרום ארצות הברית, משפחות שחורות וגם לבנות. אביו היה עורך דין ששירת ביחידת המודיעין שהשתתפה בפרויקט מנהטן במלחמת העולם השנייה. לדברי הוקינס כבר בגיל 12 הוא היה מעורב פוליטית, ומחה כאשר ראה כיצד בוועידה הדמוקרטית שנערכה לקראת הבחירות לנשיאות ארצות הברית 1964 נשללה ההכרה מהמפלגה הדמוקרטית החופשית במיסיסיפי (תנועה שהתפלגה מהמפלגה הדמוקרטית מאחר שרק לבנים יכלו להצביע בבחירות ולהשתתף בהן באופן פעיל). הוקינס התמודד לסנאט האמריקאי פעמים רבות אך בכולן נחל כישלון. הוא אף היה מועמד המפלגה הירוקה של ניו יורק בבחירות לסנאט בניו יורק שנערכו ב־2006, שבהן הפסיד למועמדת הדמוקרטית, הילרי קלינטון.
מריה קונצ'יטה אלונסו
ביוגרפיה
בשנת 2013 כיכבה בסרט האילם בשחור-לבן "Return to Babylon", שם גילמה את דמותה של השחקנית והזמרת המקסיקנית לופה ולז.
דורשי רשומות
משמעות המונח
רש"י כותב במקום אחד: "דורשי רשומות - קשרים וסתומים הכלולים בתורה". בהמשך דבריו כותב רש"י שהמונח דורשי רשומות בעל משמעות זהה למושג דורשי חמורות.. במקום אחר כותב רש"י: "דורשי פסוקים כדכתיב: "את הרשום בכתב אמת"".
קהילת ברסלב צפת
הקהילה ומוסדותיה
בתי הכנסת בבעלות הקהילה:
תהילים ז'
פסוק הפתיחה
המילה "שִׁגָּיוֹן", מופיעה בצורתה זאת בפעם היחידה בכל התנ"ך (בספר חבקוק מופיעה המילה בהטיית רבים - "שִׁגְיֹנֽוֹת"). ישנם מספר פירושים למילה זו:
דייוויד ניוברגר
קריירה משפטית
בחודש מאי 2011, תוך מתן הערות על צווי מניעה, אמר כי אתרי מדיה חברתית כמו טוויטר היו "לגמרי מחוץ לשליטה" ויש לחברה לשקול דרכים להביא את האתרים האלה תחת שליטה.
חיים אישיים
ב-1976 נישא ניוברגר לאנג'לה הולדסוורת', מפיקת טלוויזיה וסופרת. לזוג שלושה ילדים, ג'סיקה, ניקולס ומקס, אשר משמשים כעורכי דין.
ולאד מוראר
קֶלין ולאד מוראר (ברומנית: Călin Vlad Morar; נולד ב-1 באוגוסט 1993 בזלאו שברומניה) הוא כדורגלן רומני, המשחק בעמדות הקשר והחלוץ בגז מתאן מדיאש.
טומוהארו אושידה
ביוגרפיה
אושידה למד בקונסרבטוריון במוסקבה בפיקוחו של יורי סלסרב. הוא הקליט את האלבום הראשון שלו "חלומות אהבה" ב-2012, בגיל 12, כפסנתרן הקלאסי היפני הצעיר ביותר.
קמילה קביו
2017–2018: Camila
ב-25 בינואר 2017, "Love Incredible", שיתוף פעולה עם הדי ג'יי הנורווגי קשמיר קאט, דלף לרשת. הגרסה הרשמית של השיר יצאה ב-16 בפברואר 2017, והיא כלולה באלבום הבכורה של קשמיר קאט, "9". מאוחר יותר קביו לקחה חלק ב-"Hey Ma", שיתוף פעולה מוזיקלי עם פיטבול וג'יי באלווין בשביל הפסקול של הסרט מהיר ועצבני 8. הסינגל והווידאו קליפ לגרסה הספרדית של השיר יצאו ב-10 במרץ 2017. הגרסה האנגלית של השיר יצאה ב-6 באפריל 2017. הזמרת הופיעה גם בשיתוף פעולה עם מייג'ור לייזר, טראוויס סקוט וקוואבו בשיר, "Know No Better".
2019–2020: Romance
ב-21 ביוני 2019, הוציא שון מנדס את השיר "Señorita", בשיתוף קביו, שזכה להצלחה רבה בעולם ואף הגיע למקום הראשון במצעד הבילבורד הוט 100. בנוסף, ביצעה קביו שיתוף פעולה עם הזמר אד שירן בשיר South of the Border יחד עם קארדי בי ביולי 2019. ב-1 בספטמבר, קביו פרסמה וידאו קליפ קצר בעמוד האינסטגרם שלה, בו נחשף שהאלבום השני שלה יקרא "Romance". יומיים אחר כך הודיעה הכריזה על שני סינגלים חדשים: "Shameless" ו-"Liar", שיצאו לאור ב-5 בספטמבר. באוקטובר 2019, הוציאה קביו את הסינגלים "Cry for Me" ו-"Easy". ב-15 בנובמבר 2019 הוציאה קביו את הסינגל החמישי לקראת אלבומה, "Living Proof". אלבומה השני של קביו, Romance, יצא לאור ב-15 בדצמבר 2019. קביו הייתה צפויה לצאת לסיבוב ההופעות השני שלה, The Romance Tour, בחודש מאי 2020 באירופה וצפון אמריקה, אך בעקבות מגפת הקורונה 46 המופעים המתוכננים התבטלו. ב-6 בינואר 2020, יצא הסינגל "My Oh My" בשיתוף דה-בייבי, אשר הגיע למקום ה-12 במצעד הבילבורד הוט 100.
אפטר פארטי (סדרת טלוויזיה)
אפטר פארטי (באנגלית: The Afterparty) היא סדרת טלוויזיה אמריקאית מסוגת תעלומת רצח קומית שנוצרה על ידי כריסטופר מילר והושקה בשירות הזרמת מדיה אפל TV פלוס ב-28 בינואר 2022. הסדרה מתמקדת בחקירת מותו של ידוען במהלך מסיבה בביתו.
קמילה קביו
פילנתרופיה
במרץ 2019, הודיעה קביו כי היא תורמת 10 אלף דולר לקמפיין מימון המונים למען מהגרים חסרי בית. באוקטובר 2019, הופיעה קביו במופע התרמה למען מחקר מחלת סרטן השד.
חיים אישיים
קביו סיפרה כי היא סובלת מחרדה והפרעה טורדנית-כפייתית. ב-28 במאי 2020 כתבה על כך מאמר למגזין הוול סטריט ג'ורנל לכבוד חודש המודעות לבריאות הנפש.
יחסי איטליה–איראן
סקירה כללית
איטליה רואה באופן רשמי בארגון האופוזיציוני מוג'אהדין ח'לק – הקוראת להפלת המשטר האיראני המקומי – כארגון טרור.
הקונסיסטוריה היהודית של בולגריה
ראשית דרכה של הקונסיסטוריה לוותה במאבקי שליטה בין נכבדי הקהילות היהודיות בערים השונות לבין ראשי התנועה הציונית בבולגריה, ובין הציונים לבין הרבנות הראשית של בולגריה. בראשית המאה ה-20, עת כיהן מרדכי אהרנפרייז כרב הראשי של בולגריה, הגיע המאבק לשיאו ואף גלש לפסים אלימים. המאבק הוכרע לטובת התנועה הציונית, והרב אהרנפרייז התפטר.
רקע - עם עצמאות בולגריה
ב-13 בנובמבר 1884 נערך הכינוס הראשון של הקהילות היהודיות בבולגריה ביוזמתו של שלמה אברהם תג'ר, ראש קהילת יהודי סופיה. במהלך הוועידה מונה לראש קהילת סופיה, בנו של שלמה תג'ר, יקיר (פריסיאדוצ'ו) תג'ר, ואברהם דויצ'ון לוי מונה לעמוד בראש ועדה שתפעל להחלפתו של הרב אלמושנינו ברב משכיל ממרכז אירופה. בקשה ברוח זו הועברה לשר החוץ והדתות של בולגריה, איליה צאנוב (בבולגרית: Илия Цанов), אך הוא דחה אותה. ב-1885 התפטר הרב אלמושנינו, ולאחר מספר חודשים אישר שר החוץ והדתות החדש, קונסטנטין סטואילוב, את בקשת נציגי הקהילות היהודיות למינוי רב מחוץ לבולגריה. ב-1887 התקיימו הבחירות הראשונות לוועדי הקהילות בבולגריה, וההנהגה הנבחרת הטילה על אברהם דויצ'ון לוי לעמוד בראש ועדת איתור רב ראשי ליהודי בולגריה. בעת ביקורו בפריז נפגש דויצ'ון לוי עם הרב צדוק כהן, אשר הציע לו לנהל את הקהילות היהודיות באמצעות קונסיסטוריה מרכזית בדומה למתכונת פעילותה של הקונסיסטוריה המרכזית של יהודי צרפת בתקופה זו. קונסיסטוריה הוא גוף מנהל ביצועי המתכנס אחת לתקופה כדי לקבוע את מדיניות הגוף המנוהל ולהתוות את המשך דרכו. כאמור, בהתאם לחוקת טרנובו ניתנה ליהודי בולגריה אוטונומיה בניהול הקהילות מבחינת דתית, חברתית, חינוכית ותרבותית, תחת פיקוחו של השלטון המרכזי. הקונסיסטוריה שפעלה כוועד פועל הפכה לגוף המייצג והמנהיג את יהודי בולגריה, וכן לערוץ הקשר המרכזי שלהם מול השלטונות.
ראשית פעולת הקונסיסטוריה
ב-1893 מונה לתפקיד ד"ר מוריץ גרינוולד. בתקופה זו החלה מהפכת החינוך היהודי בבולגריה ובמקביל נאבקו ראשי הקונסיסטוריה בגל האנטישמיות שליווה את שנותיה הראשונות של הנסיכות הבולגרית. ב-1895 החליט הרב גרינוולד לסיים את כהונתו מוקדם מהמתוכנן, נסע ללונדון בעקבות משרת רבנות שהוצעה לו שם, חלה ונפטר. חברי הקונסיסטוריה מינו שוב ועדת איתור בראשות אברהם דויצ'ון לוי, אשר חבריה נפגשו עם הרב משה גידמן ובעצתו הציעו את התפקיד למספר מועמדים ובכללם אהרן קמינקא ואלכסנדר קיש. קיש הסכים לקבל את התפקיד אך נמלך בדעתו ודחה את ההצעה. לבסוף, ב-1900 נבחר לתפקיד הרב ד"ר מרדכי אהרנפרייז. תקופת כהונתו של אהרנפרייז סימלה את המאבק על הנהגת הקהילה היהודיות בין מוסד הרבנות הראשית לבין ההנהגה הפוליטית של יהודי בולגריה והוא הוכרע לאחר מאבק איתנים לטובת התנועה הציונית בבולגריה שהעדיפה הנהגה חילונית של יהדות בולגריה, והוביל לצמצום סמכויות הרב הראשי לנושאי דת בלבד.
סוגיית התקנון
לאחר התפטרותו של אהרנפרייז מינה שר הדתות הבולגרי את עורך הדין חזקיה דוידוב ליושב ראש הקונסיסטוריה. ב-18 בינואר 1915 נערכו בקהילות בולגריה בחירות לוועדי בתי הספר והתנועה הציונית זכתה ברוב. באוקטובר 1915 הצטרפה בולגריה למלחמת העולם הראשונה לצד מעצמות המרכז, רבים מבני הקהילות היהודיות התגייסו לצבא וחלה האטה משמעותית בחיים הציבוריים. ב-1916 מונה אברהם דודצ'ון לוי ליושב ראש הקונסיסטוריה. מצב המלחמה שבו הייתה שרויה בולגריה הוביל לפיוס פנימי בקהילות השונות וראשי הקונסיסטוריה פנו לשר הדתות כדי שימנה ועדה שתגבש תקנון לניהול יהדות בולגריה. שר הדתות מינה ועדה ובה שני נציגים מטעם משרד הדתות ו-8 מטעם הקונסיסטוריה בראשות אברהם דויצ'ון לוי, יהושע כלב וחזקיה דוידוב. בראשית 1918 הוגשה לשר הדתות הבולגרי הצעת תקנון שנקראה: "מבנהו והנהלתו של הציבור הדתי היהודי בממלכת בולגריה". במסגרת התקנון הוצע שהקונסיסטוריה תהיה אוטונומית בענייני הדת, החינוך היהודי וניהולה הכספי יהיו תחת פיקוח משרדי הממשלה הרלוונטיים. בכל מקרה של מחלוקת פנימית יכריעו משרדי הממשלה. שיוכו של אזרח יהודי לקהילה יתבצע לפי מקום מגוריו. בכל קהילה יבחר ועד אחת לחמש שנים, כאשר הן הנבחרים והן הבוחרים חייבים להיות בעלי אזרחות בולגרית. לא תתבצע כל פעילות פוליטית בבתי הכנסת, הרב הראשי יכהן כנציג הדתי של יהודי בולגריה והשתתפותו בישיבות הקונסיסטוריה תהיה על תקן של יועץ בלבד. עוד נקבע כי כינוס נציגי הקהילות היהודיות הוא המנגנון שיבחר בבחירות חופשיות את הקונסיסטוריה ואת הרב הראשי. לפי ההצעה תמנה הקונסיסטוריה 15 חברים ומתוכם 5 מסופיה. עוד נקבע כי כינוס הקהילות יתקיים אחת לשנתיים בחודש אוקטובר וכינוסים שלא מן המניין יתקיימו לפי דרישת הקונסיסטוריה או 40 אחוזים מחברי ועדי הקהילות ובאישור משרד הדתות הבולגרי.
משרד הדתות הבולגרי הסתייג מהקשר בין יהדות בולגריה לעם היהודי בכללותו והזיקה בינה לבין ארץ ישראל כפי שהתבטאו בקווי היסוד, ועל כן נקט סחבת באישור התקנון. בשלהי 1922 הודיע משרד הדתות על הקמת ועדה לבדיקת התקנון. הוועדה ביקשה להכניס שינויים מסוימים בתקנון ועיקרם ביטול ההדגשה שיהדות בולגריה היא חלק מהעם היהודי, משום שהדבר "מובן מאליו" וכן שאין לחייב את היהודים שאינם אזרחי בולגריה (להלן: נתינים זרים), להצטרף לקהילות היהודיות בבולגריה משום שהעניין עלול לגרום לסכסוך דיפלומטי עם ארצות מוצאם. עוד נדרש ביטולו של הסעיף העוסק בתמיכה תרבותית במוסדות בארץ ישראל ולהציב את הרב הראשי בראש הקונסיסטוריה כמייצגה של יהדות בולגריה. חילוקי הדעות הובילו לכך שמשרד הדתות הבולגרי נמנע מעבודה ישירה מול הקונסיסטוריה, אלא דרך הרבנות הראשית בבולגריה. בכך הכיר המשרד בקונסיסטוריה ובתקנותיה דה פקטו, אך לא דה יורה. בהמשך, הסלים המשרד את עמדתו וסירב לאשר מסמכים שהוגשו מטעם הקונסיסטוריה ודרש להגישם מחדש מטעם הרבנות הראשית. בפברואר 1925 דן חיים פרחי יושב ראש הקונסיסטוריה עם שר החוץ הבולגרי בנושא אישור התקנון, והשר השיב שהזמן אינו בשל לכך עדיין. ב-28 במרץ 1926 נפגש בפריז ראש ממשלת בולגריה אנדריי ליאפצ'ב עם ליאו מוצקין, אשר ביקש לאשר את הקונסיסטוריה וכן לתקצב את מערכת החינוך היהודית. ביולי 1926 נערך כינוס הקהילות אשר הטיל על הקונסיסטוריה לפעול להבעת מחאה על אי אישור התקנון. התעוררה מחלוקת קשה בין חברי הקונסיסטוריה על עוצמת המחאה שתובע ובעטייה נערכה הצבעה והקולונל בדימוס אברהם תג'ר נבחר ליושב ראש החדש של הקונסיסטוריה. ב-22 בפברואר 1927 לאחר דין ודברים מתמשך עם משרד הדתות, אישר באופן זמני שר החוץ והדתות אטאנאס בורוב (בולגרית: Атанас Буров) את התקנות להפעלת הקונסיסטוריה. אישור קבוע לפעולת הקונסיסטוריה לא הוענק רשמית מעולם. ביוני 1933 פנו שוב ראשי הקונסיסטוריה למשרדי החינוך והדתות בבקשה לאשר רשמית את התקנון אך לא ניתנה תשובה רשמית. פנייה דומה הועברה גם שנה מאוחר יותר ואף היא נותרה ללא מענה.
אירועי מלחמת העולם השנייה
בשלהי שנות ה-30 של המאה ה-20 פעלו ראשי הקונסיסטוריה נגד האנטישמיות בבולגריה אשר הפכה בהדרגה להיות ממוסדת. ב-1937 פנה ועד מיוחד מטעם הקונסיסטוריה ל-60 מדינאים, סופרים, אמנים ואישי ציבור, וערך סקר בנושא גזענות, אנטישמיות והיחס ליהודי הממלכה. בין הנשאלים: אלכסנדר מלינוב, אלכסנדר צאנקוב וניקולה מושאנוב. המשיבים טענו שאין לתורת הגזע בסיס מדעי, היא אינה נסמכת על מדעי החברה והאנטישמיות היא תולדה של בורות וקסנופוביה. עוד עולה מהתשובות כי יהודי בולגריה נתפשו כנאמנים למדינה. חלק מהנשאלים השיבו כי הקהילה היהודית לוקה בנחשלות תרבותית, בחומרנות יתר ובבדלנות. ב-30 באפריל 1939 כונסה מליאה מיוחדת של הקונסיסטוריה אליה זומנו נציגי כל הקהילות המאורגנות. הוחלט שלאור שעת החירום תתקיים אחדות פנימית בין כל התנועות הפוליטיות והיא תישמר גם במסגרת המאמרים בבטאוניהן. עוד סוכם שהקהילות יגדילו את התמיכה הכספית בקונסיסטוריה לצורך טיפול בפליטים יהודים שהגיעו לבולגריה.
סשה בראטיץ'
סשה בראטיץ' (נולד ב-29 באוגוסט 1981 ביגודינה, יוגוסלביה) הוא כדורסלן עבר סרבי בגובה 2.03 מ' ששיחק כפורוורד.
ברונו פרטוס
ברונו ג'וזפה פרטוס (בפורטוגזית: Bruno Giuseppe Fratus; נולד ב-30 ביוני 1989) הוא שחיין ברזילאי, זוכה מדליית ארד אולימפית (טוקיו 2020), פעמים ברציפות סגן אלוף עולם (בודפשט 2017 וקוואנגג'ו 2019), אלוף הפאן פסיפיק (גולד קוסט 2014) ואלוף פאן אמריקה (לימה 2019) במשחה ל-50 מטר חופשי.
ביוגרפיה
פרטוס נולד וגדל בריו דה ז'ניירו.
אנדרה רוז'דה
אומנות הצילום שלו
בנוסף לציור ולגרפיקה, אנדרה רוז'דה יצר גם רושם מתמשך בצילום. אחד הצילומים הראשונים ששרד הוא דיוקן עצמי שצולם בגיל ארבע עשרה, אשר צופה גם את אמנות הצילום שלו ואת חזון הציור שלו. בתצלום קומפוזיציה מורכב ומפתיע זה שצולם בשנת 1927, עומק החלל נעלם, כשכל פרט נראה במישור אחד, כולל דיוקן של הרוסט הצעיר, אותו הצליח לתפוס בהשתקפות.
תערוכות יחיד מרכזיות
1977 - The Vincent Mann Gallery, New Orleans, USA
1936 - Tamás Galéria, Budapest
אדריאנו חאובל
ביוגרפיה
הוא בעל תואר ראשון בהוראה ובבימוי מסמינר הקיבוצים. כמו כן, הוא בוגר סל"ה - הסטודיו לאמנויות התיאטרון מיסודו של יורם לוינשטיין ובוגר קורס "טכניקה" מול מצלמה אצל ניב רז ואולי שטרנברג. ב-2016 נסע ללמוד במאסטר קלאס של איוואנה צ׳אבק בלוס אנג׳לס.
בטלוויזיה ובקולנוע
בין השנים 2013–2014 שיחק בסדרת הנעורים "החממה", פרי עטו של גיורא חמיצר בתפקיד "הלקוח" האישיות השנייה של רובי קליין. בשנת 2016 שיחק בעונה השנייה של הסדרה "פצועים בראש" מאת חנן סביון וגיא עמיר.
Cool for the Summer
Cool for the Summer (בעברית: קרירים לקראת הקיץ) הוא הסינגל הראשון מתוך "Confident", אלבום האולפן החמישי של הזמרת האמריקאית דמי לובאטו. הסינגל יצא לאור ב-1 ביולי 2015 בחנויות הדיגיטליות דרך חברת התקליטים ריפבליק רקורדס, אף על פי שדלף יום קודם לכן דרך חשבון הטוויטר של חברתה שנפרץ. הוא זכה להצלחה רבה בשעתו הראשונה כאשר הגיע למקום הראשון באייטונס בארצות הברית, ובנוסף באייטונס אצל לא פחות מ-33 מדינות, ביניהן ישראל והמדינות הבאות: בריטניה, ספרד, נורווגיה, שוודיה, פינלנד, צרפת, אירלנד, פורטוגל, איטליה, לטביה, סלובניה, סלובקיה, בולגריה, קנדה, ניו זילנד, יוון, כרתים, ארגנטינה, ברזיל, קולומביה, צ'ילה, קוסטה ריקה, אקוודור, גואטמלה, פרו, מקסיקו, פנמה, טורקיה, ערב הסעודית, קמבודיה וסינגפור. כתוצאה מכך כבש הסינגל את המקום הראשון באייטונס העולמי, ולובאטו אף שברה את השיא האמריקאי במספר ההורדות הדיגיטליות תוך שלוש וחצי שעות בלבד, במהלכו נקנו למעלה מ-400,000 עותקים והסינגל הוכרז על ידי מנהלי ויוצרי אייטונס כסינגל כסף כפול.
השיר נכתב בין היתר על ידי המפיק וכותב השירים הידוע מקס מרטין (So What של פינק, Teenage Dream של קייטי פרי, Problem של אריאנה גרנדה) והוא הוקלט בסטודיו Wolf Cousins, אחד מאולפני ההקלטות המשתייכים לחברת הפקה שבבעלותו של מרטין וממוקמים בשוודיה. בריאיון לתוכנית הרדיו של ראיין סיקרסט מסבירה לובאטו על השיר כי "החלק הטריקי ביותר שלו היה לנסות להפוך אותו ללא יותר מדי 'רוקי', כדי שהוא עדיין ייחשב מיינסטרים, וגם לא יותר מדי 'פופי' כדי שהוא עדיין ייחשב רוק". בשיר מובלטת סוגת הדאנס-פופ, והוא מדבר על רומן קיצי מסעיר, בדגש על הפן המיני. מבקרים רבים חשדו שהשיר מרמז על חוויה לסבית, נוכח ההערה המרומזת על "דובדבן" ושורה בחטף על "לא לספר להורים". יתר על כן, מבקרים רבים, ואף המעריצים עצמם טענו שהסינגל קרוב להישמע כמו שילוב שני השירים I Kissed a Girl של הזמרת קייטי פרי, המדבר על תוכן זהה, ו-Domino של הזמרת ג'סי ג'יי, שמבקר אחד סבור כי השורה בו "Rock my world until the sunlight" מקבילה לשורה "Take me down into your paradise" בשיר. דמי בתגובה טענה ש"בכלל לא נשמע דומה, ועם כל ההתקדמות שעשינו (אמריקה) בעניין הקהילה הגאה - אני חושבת שיותר מאומנית אחת יכולה לנשק בת ולאהוב את זה".
רגע לפני יציאתו, שדרן רדיו מקומי הבטיח כי "השיר לא דומה לשום דבר שהיא (דמי) עשתה קודם. לא אופתע אם הוא יהפוך ללהיט הגדול ביותר בקריירה שלה!", ובזמן יציאתו קיבל הסינגל ביקורות חיוביות למדי; כתב מגזין Time הפופולרי, נולן פיני ציין כי "הקול הלוהט של לובאטו יחד עם מגע המידאס של מרטין המיסו את השיר הסינת'י הקריר לכדי פצצה רוקיסטית ולוהטת להחניק", אליו הצטרף כתב בילבורד ג'ייסון ליפשיץ, אשר דירג את השיר בארבעה וחצי כוכבים מתוך חמישה באומרו "תאהבו את זה או לא, הסינגל של דמי Cool for the Summer הוא ללא ספק ההצהרה הכי מלאת ביטחון עצמי של כוכבת הפופ עד כה". לובאטו מסבירה על עצמה בהקשר לשיר כי "בזבזתי כל כך הרבה זמן בלהתמקד לרצות אנשים כשהייתי המודל לחיקוי הכי טוב שאני יכולה, ובסופו של יום אני מדברת גלויות על הדברים שאני מאמינה בהם, העבודה כשגרירה בתחום בריאות הנפש, העמותה שלי. כל אלה הופכים אותי למודל לחיקוי, אבל בו בזמן כל הדברים האלו לא באמת מייצגים עד כמה אני קשוחה. גמרתי עם הסיפורים היבבניים. פרק חדש, חיים חדשים, אלבום חדש, סינגל חדש - זו לגמרי דמי חדשה".
וידאו קליפ
כתבת אתר Nylon נתנה ביקורת מעורבת והסבירה:
פולינה פוריסקובה
דוגמנות
דיגמנה עבור מעצבים רבים וחברות אופנה שונות ובהם שאנל וכריסטיאן דיור.
משחק וטלוויזיה
ב-1993 שיחקה בסרט "חלום אריזונה" כארוסתו הפולנייה של ג'רי לואיס. ב-1996 כיכבה בקומדיה הרומנטית "הולכות על כל החופה", ובסרט הדרמה "סטייה נשית". ב-1998 שיחקה בסרט "יום חמישי" של הבמאי סקיפ וודס.
חיים אישיים
בשנת 2017 נפרדה מבן-זוגה המוזיקאי האמריקאי ריק אוקייסק. על אף פרידתם הם נותרו רשמית נשואים עד מותו בשנת 2019. לשניים נולדו שני ילדים במהלך חייהם המשותפים.
בוקר הוצאתם להורג של הסטרלצים
קומפוזיציה
יתר הדמויות בציור אמוציונליות אף הן: סטרלץ שחור-זקן נושא עיניו בזעף מסביבו – הוא נכנע לגזר דינו. דעתו של הסטרלץ צחור-שיער השתבשה עקב האימה מן העונש הקרב; מידו הרפויה נחטף נרו על ידי חייל, והוא אינו מבחין בילדים שלצידו. ראשו המורכן של הסטרלץ הניצב על העגלה מבשר על גורלו המר. סטרלץ שכוחותיו אפסו נגרר על ידי חיילים אל הגרדום. על הקרקע מושלכים גלימתו וכובעו של הסטרלץ השביעי בקומפוזיציה, ופתיל נרו מעומעם מעט כזכר לנוכחותו. בשברון לב שואגת אשת הסטרלץ הצעירה; בנה נצמד אליה וטמן את פניו בקפלי בגדיה. בכובד צנחה ארצה זקנה, על-ידה צועקת ילדה אחוזת יראה במטפחת אדומה.
קביעות לכל החיים
קביעות לכל החיים היא תקופת כהונה של משרה הנמשכת למשך תקופת החיים של בעל משרה (במקרים מסוימים כפופה לפרישה חובה בגיל מוגדר), אלא אם נושא משרה יוסר מכהונתו בנסיבות חריגות או יבחר להתפטר.
נחם אילן
מנהל אקדמי
אילן הוא דיקן הפקולטה למדעי הרוח וראש תוכנית לתואר שני בתרבות יהודית המכללה האקדמית חמדת.
אניס בן סלימאן
אניס בן סלימאן (בערבית: أنيس بن سليمان; נולד ב-16 במרץ 2001 בקופנהגן שבדנמרק) הוא כדורגלן תוניסאי המשחק בעמדת הקשר בקבוצת ברונדבי מליגת העל הדנית ובנבחרת תוניסיה.
קריירה בינלאומית
ב-9 באוקטובר 2020 ערך בן סלימאן את הופעת הבכורה שלו בנבחרת תוניסיה, בניצחון 3-0 על נבחרת סודאן במשחק ידידות. במשחק זה הבקיע את שער הבכורה שלו בנבחרת.
סקרז'יסקו-קמיינה
במלחמת העולם השנייה
ב-28 בספטמבר 1942 הקיפו את הגטו משמרות של אנשי אס אס ויחידות של ליטאים ואוקראינים וריכזו כ-4,000 מיהודי הגטו במגרש. מי שביקשו להסתתר, זקנים, חולים ונשים הרות – כל אלה נורו במקום. כ-500 יהודים נלקחו ממקום הריכוז למחנה העבודה, ושאר היהודים גורשו לטרבלינקה. עם המגורשים נמנו גם רוב חברי היודנרט (על-פי גרסה אחרת הם הועברו ערב הגירוש לבית הסוהר בקיילצה, ומשם גורשו לאושוויץ). הגטו חוסל ב-28 בספטמבר 1942. כ-500 מתושבי העיר הועברו למחנה סקרז'יסקו-קמיינה, והאחרים נשלחו לטרבלינקה.
מחנה סקרז'יסקו-קמיינה
במחנות שהו, בין היתר, הרב יצחק שמואל אליהו פינקלר, הפרטיזן יוסף סרצ'וק, ויהודה קנובלר (לימים פרופ' לכימיה אורגנית באוניברסיטה העברית). במחנה פעלו כמה קבוצות מחתרת. כיומיים לפני חיסול מחנה C אורגנה בריחת כמה מאות אסירים. כמעט כולם נהרגו בעת הבריחה ביערות הסביבה. בסוף יולי 1944 נערכו בכול שלושת המחנות סלקציות וקרוב ל-600 יהודים הוצאו להורג במקום. האסירים הנותרים – יותר מ-6,000 נפש – הועברו לצ'נסטוחובה, לבוכנוואלד, ללייפציג ולמחנות אחרים בגרמניה.
מיכל (שיר)
מבנה השיר ותכניו
כפי שנהגה רחל בעוד משיריה, היא פותחת את השיר בציטוט מהתנ"ך. רחל בחרה בשני חלקי פסוקים שונים המלמדים על מעין דו-קוטביות בה נמצאה נפשה של מיכל. חלקו הראשון של הציטוט מספר על אהבתה של מיכל את דוד, דבר שלא כל כך מצוי בתנ"ך - תיאור של אישה אוהבת גבר, וחלקו האחרון מתאר את תחושתה של מיכל לפיזוזו וריקודו של דוד בעת העלאת ארון הברית לירושלים, תחושת בוז. תחושות אלו יוצרים ניגוד מצד מה ומראים את עולמה הנפשי המורכב של מיכל. במהלך השיר משתמשת רחל פעמיים בניגודיות זו בה היא רואה את מיכל: -, כאשר הגאווה והבוז שייכים לחלקו השני של הציטוט, והרוך והאהבה - לתחילתו.
פגישתה של רחל במיכל הייתה ככל הנראה לאור דברי הפסוק.
יחסי קולומביה–קוריאה הדרומית
הסכמים
ב-25 ביוני 2012 חתמו קולומביה וקוריאה על משא ומתן להסכם סחר חופשי.
המצור על מלקנד וצ'קדרה
רקע
מדרום למעבר חי שבט הפשטונים האפרידים ומצפון ישב שבט הפשטונים המוהמנדים. שני שבטים אלו סירבו להיכנע למרות של בריטניה ויצרו תסיסה מתמדת באזור דבר שאילץ את הבריטים להחזיק במקום כוחות משמר וכן לשלוח מדי פעם תגבורות כדי לדכא התקוממויות (1851, 1852, 1854, 1864, 1879, 1880).
המצב לפני פרוץ המרד
המחנה העיקרי, שהקימו הבריטים בקרבת מעבר מלקנד, נקרא "המחנה הדרומי" שהוקם בבקעה מוקפת הרים. במחנה זה חיו חלק מהחיילים באופן קבוע ואף הביאו את בני משפחותיהם. בגלל היות מחנה הדרומי בשטח נחות טופוגרפית וקשה להגנה הקימו הבריטים מחנה נוסף, מוגן יותר, שנקרא "המחנה הצפוני". שני המחנות אוכלסו על ידי כ-1,000 חיילים בריטים. מחנה נוסף הוקם בקרבת צ'קדרה בו החזיקו כ-200 חיילים בריטים.
דייוויד תומפסון
קריירה מקצוענית
לאחר האיחוד בין ה-ABA ל-NBA ב-1976, המשיך תומפסון עם הנאגטס עד עונת 1981–1982, אז עבר לסיאטל סופרסוניקס.
חיים לאחר ה-NBA
ב-2004 סייע תומפסון ליצירת סרט קולנוע על חייו בשם Skywalker.
יחסי ארמניה–שווייץ
היסטוריה
שווייץ הכירה בעצמאותה של ארמניה מברית המועצות ב-23 בדצמבר 1991. שתי המדינות כוננו את יחסיהן הדיפלומטיים כחמישה חודשים לאחר מכן, ב-30 באפריל 1992. השגריר הארמני לארגונים בינלאומיים היה אמון על שווייץ בשנת 2012. שווייץ פתחה שגרירות בירוואן בשנת 2011, לפני כן הייתה שווייץ מיוצגת באמצעות שגרירותה בטביליסי שבגאורגיה הסמוכה.
יחסי ארגנטינה–סין
ארגנטינה מחזיקה בסין שגרירות בבייג'ינג ושלוש קונסוליות כלליות בהונג קונג, גואנגג'ואו ושאנגחאי. מאידך, סין מחזיקה בארגנטינה שגרירות בבואנוס איירס בלבד.
ג'ו האריס
קליבלנד קאבלירס
האריס נלקח בבחירה ה-33 של דראפט ה-NBA 2014 על ידי קליבלנד קאבלירס, אותה אימן דייוויד בלאט. באותה עונה צירפה קליבלנד את לברון ג'יימס וקווין לאב, והעפילה בפעם השנייה בתולדותיה לגמר ה-NBA, בו הפסידה לגולדן סטייט ווריורס בתוצאה 2–4. האריס עצמו מיעט לקבל דקות משחק וקלע 2.7 נקודות ב-9.7 דקות למשחק בלבד. בתחילת העונה העוקבת נפצע בכף רגלו הימנית, וב-5 בינואר 2016 נאלץ לעבור ניתוח שהשבית אותו עד סיום העונה, לאחר שהשתתף ב-5 משחקים בלבד. כשבוע לאחר הניתוח נשלח האריס בטרייד לאורלנדו מג'יק, אשר מיד שחררה אותו מהסגל.
ג'ורג' אדה
ביוגרפיה
אדדה נעצר שוב ב-1952 על ידי השלטונות הקולוניאליים הצרפתיים, ויחד עם מנהיגים אחרים של הדסטור והקומוניסטים נשלח לגלות פנימית בדרום תוניסיה. הוא שוחרר רק בשנת 1955. מאוחר יותר כתב על תקופה זו:
מועצת האופנה הצרפתית
המועצה עובדת בשיתוף עם "Union Nationale Artisanale de la Couture et des Activités Connexes", איגוד של תופרים ואנשי אופנה במחוזות המנהליים של צרפת מחוץ לפריז.
שני בלוך
קריירה
בלוך נולדה בקרית ביאליק ומגיל צעיר התחרתה בסוגי ספורט שונים והתמקדה בעיקר בריצה. בצה"ל שרתה כמדריכת אימון כושר גופני בסיירת מטכ"ל. לאחר שחרורה מצה"ל שני בלוך החלה להתאמן אצל יאיר בן עמי בשנת 1998 והצטרפה לקבוצות בהן הוא אימן - חוף כרמל מגידו 1998–2000 ומגידו 2001–2004. יאיר בן עמי היה גם מאמנה הראשון של שני בענף הטריאתלון, ובענף האופניים. בלוך זכתה באליפות ישראל בטריאתלון בשנת 1999. לאחר מכן החלה להתמקד באופני כביש וטסה לאיטליה כדי להתחרות מעט בסצנת האופניים ונשארה שם כמעט שנתיים וחצי. בשהותה באיטליה התאמנה והתחרתה בקבוצת פיגורלה דרים טים ויחד איתם השתתפה במרוצים ג'ירו ד'איטליה לנשים וסיימה במקום 25 וטור דה פראנס לנשים  וסיימה במקום 18. לאחר המירוץ דחתה הצעה לחוזה ארוך בקבוצה האיטלקית וחזרה לארץ ללימודי תואר ראשון בחינוך גופני במכון ווינגייט.
במירוץ אופני הכביש באולימפיאדת ריו סיימה את המירוץ תוך 4:02:59 שעות	ובכך הגיעה למקום ה-48.
חיים אישיים
שני בלוך נשואה לשי דוידוב ואם לבת ולזוג תאומות. בשנים האחרונות מתגוררת בסקוטלנד בשל עבודתו של בעלה.
צבי הנינג'ה (סדרת טלוויזיה, 2012)
צבי הנינג'ה (באנגלית: Teenage Mutant Ninja Turtles) היא סדרת דרמה קומית בהנפשה ממוחשבת. הסדרה נוצרה על ידי ג'ושוע סטרנין וג'יי-אר וונטימיליה, על פי קומיקס בעל שם זהה שנכתב על ידי קווין איסטמן ופיטר ליירד, ומשודרת בערוץ הטלוויזיה ניקלודיאון, החל מ-2012. עלילת הסדרה מבוססת בעיקר על הרצת הקומיקס של IDW, אם כי היא כוללת בה גם כמה חלקים מהרצת הקומיקס המקורית. יוצרי הקומיקס המקורי, פיטר ליירד וקווין איסטמן, שימשו כיועצים מיוחדים לסדרה, והסטודיו שלהם היה מעורב באופן ניכר בהפקת הסדרה.
עונה שנייה
אביה של אפריל, קירבי, נחשף למוטגן, ובעקבות החשיפה הופך לעטלף דמוי-אדם. אפריל מטילה את האחריות על הצבים, מה שגורם לנתק בין או'ניל לצבים. במהלך הנתק ביניהם, אפריל מתחילה לחיות חיים "נורמליים" יותר, ופוגשת בנער בשם קייסי ג'ונס, והשניים מתיידדים. ערב אחד, קייסי ואפריל יוצאים יחדיו, ונתקלים במארב של שבט הרגל, אך ניצלים על ידי הצבים. אירוע זה מחדש את הקשר בין או'ניל והצבים, וגם קייסי הופך לבן ברית של הצבים ומסייע להם במלחמה נגד שבט הרגל. אחר כך, בעזרת אפריל, דונטלו רוקח נוסחה כימית, ומחזיר את קירבי למצבו המקורי.
עונה רביעית
אז אחרי שספלינטר הולך עם חבריו המפלצות לבית אחר כדי לנסות להחלים הצבים מגלים שקראי רוצה להקים שוב את שבט הרגל ולהחזיר את העיר לשליטתה והצבים מנסים לעצור אותה מלעשות את זה.
הצבים וקראי בורחים החוצה ודוני מסביר להם שמנפילה של 300 מטר לפחות אפילו ספלינטר לא יוכל לשרוד, וכשהצבים מתכוננים לברוח עם קראי מחכים להם מאחורה ביבופ, רוקסטדי וחיילי הרגל. ספלינטר שרד את הנפילה אך לבסוף הוא נלחם עוד פעם עם שרדר אחרי כמה פרקים ושרדר הפיל אותו מבניין והוא מת. ספלינטר נגלה ללאונרדו ואומר לו להילחם עם שרדר. הצבים נלחמים עם שרדר ולבסוף לאונרדו הורג את שרדר בכך שהוא עורף את ראשו. וכך עונה 4 מסתיימת
וילהלם פילכנר
המשך חייו
אדולף היטלר העניק לו את פרס האמנות והמדע הלאומי של גרמניה כהכרה בהישגיו בחקר העולם.
פילכנר מת בגיל 79 בציריך, שווייץ.
סופיאן אל-כרוואני
קריירת מועדונים
אל-כרוואני גדל במחלקות הנוער של מספר מועדונים בהולנד, ובשנת 2017 הגיע אל מחלקת הנוער של ניימכן. בשנת 2019 החל לשחק בקבוצה הבוגרת של המועדון במסגרת הליגה ההולנדית השנייה, ובסוף עונת העפיל עם המועדון לליגת העל ההולנדית. ב-14 באוגוסט 2021 ערך את הופעת הבכורה שלו בליגת העל ההולנדית, בהפסד 5-0 לאייאקס במסגרת המחזור הראשון לעונת 2021/2022.
ג'ון וולפי
מושל מסצ'וסטס
בבחירות 1968 התמודד וולפי ללא הועיל בתור "בן המועדף" (Favorite son) בבחירות המקדימות לנשיאות ארצות הברית של המפלגה הרפובליקנית במסצ'וסטס. אף שהיה האדם היחיד שפורמלית עמד לבחירה, וולפי הפסיד למושל ניו יורק נלסון רוקפלר ששמו נכתב על ידי המוני תומכים בספוטניות על פתקי ההצבעה. וולפי הביע תמיכה במועמדותו של ריצ'רד ניקסון. הוא נמנה בין המועמדים הסופיים של ניקסון בעת בחירת עמיתו למירוץ; אף שנחשב למקובל בכל מחנות המפלגה, בחר ניקסון במושל מרילנד ספירו אגניו.
זוזו פטס
זוזו פטס (באנגלית: The ZhuZhus; בעבר נקראה Polly and the ZhuZhu Pets) היא סדרת אנימציה קנדית-אמריקאית המבוססת על זיכיון הצעצועים האמריקאי "אוגרי הזוזו". הסדרה מתמקדת בפרנקי פאמפלמוס, ילדה בת 8 בעלת ארבעה אוגרים מדברים: פיפסקוויק, מר סקוויגלס, צ'אנק ונאם נאמס, שהופיעו לראשונה בסרט Quest for Zhu משנת 2011. הסדרה החלה להיות משודרת בערוץ דיסני החל מה-12 בספטמבר 2016 בארצות הברית, ובהמשך בערוץ YTV בקנדה. בישראל, הסדרה דובבה לעברית, ושודרה בערוץ זום החל מה-13 באוגוסט 2017, והסתיימה ב-29 באוגוסט של אותה השנה.
שמואל בן עמי
ביוגרפיה
בין השנים 1977–1981 למד פיסול במכון אבני, ובין השנים 1985–1988 למד פיסול בבית הספר "אקול דה בוזאר" בפריז.
ביו השנים 1973–1995 היה הפסל הראשי במוזיאון השעווה הישראלי במגדל שלום בתל אביב.
ארסן לופן נגד הרלוק שולמס
תוכן
2) "המנורה היהודית" (סיפור)
עלילה
הסיפור הראשון, "הגברת הבלונדינית", נפתח ברכישת שולחן עתיק על ידי פרופסור למתמטיקה. לאחר מכן נגנב השולחן, כפי שמתברר, על ידי ארסן לופן. מאוחר יותר, גם לופן וגם הפרופסור מבינים שכרטיס לוטו, שנשאר בשגגה בשולחן, הוא הכרטיס הזוכה, ולופן ממשיך להבטיח שהוא משיג מחצית מהזכיות תוך ביצוע בריחה כמעט בלתי אפשרית עם גברת בלונדינית. לאחר גניבת היהלום הכחול, שוב על ידי גברת בלונדינית, גנימאר יצר קשר עם לופן ופנה להרלוק שולמס כדי למצוא את לופן. מבלי משים, לופן והביוגרף שלו נפגשים עם שולמס שהגיע לאחרונה עם עוזרו וילסון, למסעדה פריזאית והם מסכימים על רגיעה זהירה לפני שלופן יוצא לדרך כדי להניח את מלכודותיו. למרות מאמציו של לופן, שולמס מצליח לחשוף את זהותה של הגברת הבלונדינית ואת מעורבותו של לופן בפשעים הקשורים אליה. אולם ארסן הצליח ללכוד את שולמס ושולח אותו לסאות'המפטון בסירה, אך שולמס מצליח לברוח חזרה לפריז ולהנדס את מעצרו של לופן. אולם לאחר ששולמס עוזב, לופן מערים על שוביו הצרפתים ומצליח להיפרד משולמס ווילסון בגאר דו נור.
אנגולה הפורטוגזית
שובם של הפורטוגזים
עם שובם של הפורטוגזים, הניסיונות להרחיב את שליטת הפורטוגזים באזור אנגולה חודשו. לאחר קרבות לא מוצלחים בקִיסָאמָה בין השנים 1654–1655, סוחרי העבדים הפורטוגלים החלו להביע התנגדות למדיניות הזו, כי היא פגעה במסחר והרגה את העבדים הפוטנציאלים. אך פורטוגל לא שינתה את המדיניות שלה, והיא המשיכה במתקפות כנגד נדונגו וקונגו לאורך 30 השנים הבאות. רק בשנת 1684, אחרי שהפסידה בקרב קָאטוֹלֶה, החליטה פורטוגל לחדול ממתקפותיה על שתי ממלכות אלו.
התבססות המושבה
במהלך המאה ה-18 הפורטוגזים השקיעו מאמצים כדי למנוע סחר בעבדים עם ההולנדים, האנגלים והצרפתים שהתיישבו בקונגו ובלואנגו הצפוניות. למטרה זאת, הם הקימו מבצרים באֶנקוֹגֶ'ה ובקִינְקוֹלוֹ ובשנת 1783 הם ניסו, אך לא הצליחו, לכבוש את קבינדה.
ב-1855 פורטוגל התערבה במלחמת אזרחים שפרצה בקונגו, וסייעה לפדרו החמישי לתפוס את השלטון. ב-1888, אחרי למעלה מ-30 שנות שלטון, פדרו החמישי הסכים לקבל את חסותה של פורטוגל, מתוך תקווה שפורטוגל תסייע לו להטיל את מרותו של המשטר המלוכני בכל שטחה של קונגו.
מבצע בחזית המזרחית
על מנת לרכוש את אמון האוכלוסיות הכפריות המקומיות, וליצור תנאים להתיישבות הקבועה באזור, הרשויות בפורטוגל ארגנו מסעות חיסונים מסיביים, בדיקות רפואיות, תשתיות מים, תברואה ותשתית מזון כדרך לתרום יותר להתפתחות הכלכלית והחברתית של האנשים ולנתק את האוכלוסייה מלוחמי הגרילה והשפעתם. ב-31 בדצמבר 1972. תוכנית הפיתוח של המזרח (Plano de Desenvolvimento do Leste) כללה בשלב הראשון שלה 466 מפעלי פיתוח (150 הושלמו ו-316 נבנו). 19 מרכזי בריאות נבנו ו-26 היו בתהליכי בנייה. 51 בתי ספר חדשים פעלו ו-82 היו בתהליכי בנייה.
גאוגרפיה
המובלעת של קבינדה הייתה מצפון. קונגו הפורטוגזית (קבינדה) הוגדרה כמדינת חסות פורטוגזית על ידי הסכם סימולמבוקו משנת 1885. מתישהו במהלך שנות ה-20 של המאה ה-20, היא שולבה במושבה הגדולה יותר (לימים המחוז מעבר לים) של אנגולה הפורטוגזית. שתי המושבות היו תחילה רצופות, אך לאחר מכן הופרדו גאוגרפית על ידי מסדרון צר של אדמה, שפורטוגל ויתרה לבלגיה, מה שאפשר לקונגו הבלגית גישה לאוקיינוס האטלנטי. לאחר הדה-קולוניזציה של אנגולה הפורטוגזית עם הסכם אלבור מ-1975, הרפובליקה קצרת המועד של קבינדה הכריזה באופן חד-צדדי על עצמאותה. עם זאת, קבינדה הוכרעה עד מהרה וסופחה מחדש על ידי הרפובליקה העממית של אנגולה שהוכרזה לאחרונה ומעולם לא השיגה הכרה בינלאומית.
ממשל
במאה ה-20, אנגולה הפורטוגזית הייתה כפופה למשטר אסטדו נובו. בשנת 1951 שינו השלטונות הפורטוגזים את הסטטוס של השטח ממושבה למחוז מעבר לים של פורטוגל. מבחינה חוקית, השטח היה חלק מפורטוגל כמו ליסבון, אך כמחוז מעבר לים נהנה מהחרגות מיוחדות כדי להסביר את מרחקו מאירופה. רוב חברי ממשלת אנגולה היו מפורטוגל, אך מעטים מהם היו אנגוליים. כמעט כל חברי הבירוקרטיה היו מפורטוגל, מכיוון שלרוב האנגוליים לא היו הכישורים הדרושים כדי לקבל תפקידים.
המרכז הארצי לטהרת המשפחה
המרכז הארצי לטהרת המשפחה הוא ארגון הגג לחיזוק נושא טהרת המשפחה, על ידי הדרכה והסברה, הקמה של מקוואות טהרה לנשים, ופיקוח הלכתי עליהם.